
Riżoluzzjoni tal-Parlament Ewropew dwar ir-riżultat tar-referendum fir-Renju Unit 

(2016/2800(RSP))
Il-Parlament Ewropew,
–
wara li kkunsidra l-Artikolu 50 tat-Trattat dwar l-Unjoni Ewropea (TUE),

–
wara li kkunsidra r-riżultat tar-referendum tat-23 ta' Ġunju 2016 dwar is-sħubija tar-Renju Unit fl-Unjoni Ewropea,

–
wara li kkunsidra d-dikjarazzjonijiet tal-Kunsill u tal-Kummissjoni tat-28 ta' Ġunju 2016 dwar ir-riżultat tar-referendum fir-Renju Unit,</OptDel>
–
wara li kkunsidra l-Artikoli 123(2) tar-Regoli ta' Proċedura tiegħu,

1.
Jifraħ lill-poplu Brittaniku talli wettaq b'mod deċiżiv l-eżerċizzju tiegħu ta' demokrazija diretta, u barra minn hekk jiċċelebra r-restituzzjoni storika tas-sovranità invjolabbli tal-popli;

2.
Iħeġġeġ lill-Prim Ministru tar-Renju Unit, bir-rispett dovut għar-riżultat tar-referendum, jagħti bidu għall-proċedura skont l-Artikolu 50 tat-TUE sabiex jikkalma t-taqlib fis-suq mill-aktar fis possibbli;

3.
Jagħti istruzzjonijiet lill-President tiegħu biex jgħaddi din ir-riżoluzzjoni lill-President tal-Kunsill Ewropew, lill-Kunsill, lill-Kummissjoni u lill-gvernijiet u lill-parlamenti tal-Istati Membri.

